***Football Manager 2013*** (***FM13***) futbol boshqaruvi simulyatsiyasi oʻyini boʻlib, „Football Manager" seriyasining bir qismi hisoblanadi. Oʻyin „Sports Interactive" hamda Sega tomonidan Windows, Mac OS X va Linux uchun 2012-yil 2-noyabrda chiqarilgan.

O'yin anonsi
------------

2012-yil 6-sentabrda "Football Manager 2013" matbuotga "Sports Interactive"ning rasmiy Youtube kanalida matbuot anjumani videosi orqali rasman eʼlon qilingan. O'yinga 900 dan ortiq yangi xususiyatlar qo'shilishi tasdiqlanib, o'yinning yangi turi Football Manager Classic bo'lishi e'lon qilingan. O'yin 2012-yilgi Rojdestvo ta'tilidan oldin chiqarilishi aytilgan.

27-sentabr kuni Football Managerning Facebook’dagi rasmiy sahifasi oʻyin 2012-yil 2-noyabr yarim tunda butun dunyo boʻylab chiqarilishi haqida e’lon qilgan.

Reliz
-----

### Beta versiyasi

2012-yil 18-oktabrda, chiqishi kutilayotgan sanasidan ikki hafta oldin, Steam orqali raqamli yuklab olish yoki tanlangan sotuvchilardan pochta orqali oʻyinga oldindan buyurtma bergan mijozlarga oʻyinning toʻliq oʻynaladigan beta-versiyasi taqdim etilgan. Beta-versiyadan ma'lumotlarni saqlash o'yinning yakuniy versiyasi bilan mos bo'lgan.

### Yuklab olinadigan demo-versiya

2012-yil 26-oktabrda oʻyinning demo versiyasi Steam foydalanuvchilariga yuklab olish uchun taqdim qilingan bo'lib, unda o'yinchi o'yinda 6 oy o'ynashi mumkin bo'lgan. Beta-versiyada bo'lgani kabi, foydalanuvchilar ma'lumotlarni to'liq o'yinga o'tkazishlari mumkin hisoblangan.

Litsenziyalangan versiya buzilishidan so'ng, ishlab chiquvchilar o'yinning noqonuniy nusxasini yuklab olgan barcha foydalanuvchilarning IP-manzilini kuzatishgan. Hamda umumiy o'yinni 10 milliondan ortiq noqonuniy yuklab olishlar qayd etilgan. Yuklab olishlarning aksariyati Xitoydan kelgan, undan keyin Turkiya va Portugaliya ikkinchi va uchinchi o'rinlarda turgan. O'yinni noqonuniy yuklab olganlar orasida hatto Vatikandan kelgan o'yinchilar ham bo'lishgan. Ishlab chiquvchilar qaroqchilarning harakatlaridan ko'rilgan zararni 3,7 million dollarga baholashgan.

O'yin xususiyatlari
-------------------

### Football Manager Classic

FM13 o'yinning "Football Manager Classic" deb nomlangan tezlashtirilgan versiyasini o'z ichiga oladi. Yangi rejim futbolchilarga futbol mavsumini oddiy oʻyin rejimiga qaraganda kamroq vaqt ichida yakunlash imkonini beradi. U 3D oʻyin mexanizmini va oʻyinchilar va klub xodimlarining maʼlumotlar bazasini saqlab qoladi, lekin klublarni boshqarish usullarini soddalashtiradi, bu esa oʻyinchilarga oʻyinning asosiy jihatlariga eʼtibor qaratish hamda har bir uchrashuvda muvaffaqiyat qozonish imkonini beradi. O'yinchi taxminan 7 soatlik o'yin davomida mavsumni to'liq yakunlashi mumkin.

### Testlar

  

O'yin bir qator yetakchi o'yin nashrlaridan, shu jumladan Metacritic - 86% a'lo bahosini olgan. Reytinglar bilan ushbu nashr tomonidan qayta ishlangan sharhlar orasida Guardian sharhi ham bor bo'lgan. Guardian nashriga ko'ra o'yin 100% (agregator tarixida birinchi marta) eng yuqori reytingga loyiq ko'rilgan.

Sharhlar
--------

2013-yil may holatiga ko'ra, o'yin AQSh va Yevropada 940 000 000 dan ortiq nusxada sotilgan.

Manbalar
--------

1. ↑  „Football Manager 2013 Announcement "Press Conference" - YouTube". 6-sentyabr 2012-yilda asl nusxadan arxivlandi. Qaraldi: 7-sentyabr 2012-yil.
2. ↑  *Stuart, Keith* „Football Manager 2013 announced with Classic mode for lapsed fans". *guardian.co.uk*.  The Guardian. 28-may 2013-yilda asl nusxadan arxivlandi. Qaraldi: 7-sentyabr 2012-yil.
3. ↑  *Purchese, Robert* „Football Manager 2013 interview: acres of new information about that Classic mode". *Eurogamer.net*.  Eurogamer. 28-may 2013-yilda asl nusxadan arxivlandi. Qaraldi: 7-sentyabr 2012-yil.
4. ↑  *Schilling, Chris* „Football Manager 2013: Miles Jacobson interview". *PCGamer.com*.  PC Gamer. 28-may 2013-yilda asl nusxadan arxivlandi. Qaraldi: 7-sentyabr 2012-yil.
5. ↑  *Cook, Dave* „Football Manager interview: addiction returns". *VG247.com*.  VG247. 28-may 2013-yilda asl nusxadan arxivlandi. Qaraldi: 7-sentyabr 2012-yil.
6. ↑  „Football Manager 13 illegally downloaded over 10m times".  Eurogamer.net (14-noyabr 2013-yil). 26-oktyabr 2017-yilda asl nusxadan arxivlandi. Qaraldi: 26-oktyabr 2017-yil.
7. ↑  *Purchese, Robert* „Aliens: Colonial Marines managed 1.31 million sales". *Eurogamer*.  Gamer Network (10-may 2013-yil). 28-may 2013-yilda asl nusxadan arxivlandi. Qaraldi: 10-may 2013-yil.